Document ID: 31997D0569

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουλίου 1997 για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ) (97/569/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωϊκής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,
Εκτιμώντας:
ότι, με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 97/160/ΕΚ της Επιτροπής (4), καταρτίζεται κατάλογος τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας 7
ότι έχει καταρτισθεί κατάλογος τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας πουλερικών και αγρίων θηραμάτων σύμφωνα με την οδηγία 92/118/ΕΟΚ του Συμβουλίου (5), όπως τροποποιήθηκε τελευταία από την οδηγία 96/90/ΕΚ (6) 7
ότι με την απόφαση 94/278/ΕΚ της Επιτροπής (7), όπως τροποποιήθηκε τελευταία από την απόφαση 96/344/ΕΚ (8), καταρτίζεται κατάλογος τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας κουνελιού και εκτρεφομένων θηραμάτων 7
ότι, για πολλές χώρες που αναφέρονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή προϊόντων με βάση το κρέας καθορίζονται με τις αποφάσεις της Επιτροπής 97/221/ΕΚ (9) αφενός, και αφετέρου από την απόφαση 97/41/ΕΚ (10) 7
ότι η Επιτροπή έλαβε από ορισμένες από αυτές τις τρίτες χώρες τους καταλόγους εγκαταστάσεων, συνοδευόμενους από εγγυήσεις ότι οι εγκαταστάσεις αυτές πληρούν τις ανάλογες υγειονομικές απαιτήσεις της Κοινότητας και ότι, σε περίπτωση μη τήρησης των εγγυήσεων αυτών από κάποια εγκατάσταση, θα μπορούσαν να ανασταλούν δραστηριότητες εξαγωγών τους προς την Ευρωπαϊκή Κοινότητα 7
ότι δεν κατέστη δυνατό για την Επιτροπή να διασφαλίσει τη συμμόρφωση των εγκαταστάσεων όλων των ενδιαφερομένων τρίτων χωρών προς τις κοινοτικές απαιτήσεις, ούτε και την εγκυρότητα των παρεχόμενων από την αρμόδια αρχή εγγυήσεων 7
ότι, για να αποφευχθεί η διακοπή των εμπορικών συναλλαγών που αφορούν προϊόντα με βάση το κρέας που προέρχονται από τις εν λόγω χώρες, καθίσταται απαραίτητο να παραταθεί η περίοδος κατά την οποία τα κράτη μέλη θα εξακολουθήσουν να εισάγουν προϊόντα με βάση το κρέας, τα οποία προέρχονται από τις αναγνωρισμένες εγκαταστάσεις με την επιφύλαξη ότι η εμπορία των προϊόντων αυτών περιορίζεται στην εθνική αγορά 7 ότι, κατά τη διάρκεια της παράτασης αυτής, η Επιτροπή θα λάβει από τις εν λόγω χώρες τις εγγυήσεις που είναι απαραίτητες για την συμπερίληψή τους στον κατάλογο σύμφωνα με τη διαδικασία που αναφέρεται στην απόφαση 95/408/ΕΚ του Συμβουλίου 7
ότι, όσον αφορά την Τσεχική Δημοκρατία, έχει καταρτισθεί πίνακας εγκαταστάσεων με την απόφαση 97/299/ΕΚ της Επιτροπής (11) 7
ότι, μετά τη λήξη της εν λόγω προθεσμίας, δε θα είναι δυνατόν για τις τρίτες χώρες που δεν διαβίβασαν τους καταλόγους εγκαταστάσεων συνοδευόμενους από τις κατάλληλες εγγυήσεις, να εξάγουν προϊόντα με βάση το κρέας στην Ευρωπαϊκή Κοινότητα 7
ότι, κατά συνέπεια, ανήκει στην αρμοδιότητα των κρατών μελών να διασφαλίζουν ότι οι εγκαταστάσεις από τις οποίες εισάγουν προϊόντα με βάση το κρέας πληρούν τις απαιτήσεις παραγωγής και διάθεσής τους στο εμπόριο, οι οποίες δεν μπορεί να είναι λιγότερο αυστηρές από τις κοινοτικές απαιτήσεις 7
ότι, συνεπώς, είναι δυνατόν να καταρτισθούν προσωρινοί κατάλογοι εγκαταστάσεων παρασκευής προϊόντων με βάση το κρέας για ορισμένες χώρες 7
ότι η νήσος Μαυρίκιος διαβίβασε, σύμφωνα με το άρθρο 2 της απόφασης 95/408/ΕΚ, τα στοιχεία μιας εγκατάστασης που επιτρέπεται να εξάγει προς την Ευρωπαϊκή Κοινότητα 7
ότι η εγκατάσταση αυτή που αποτέλεσε αντικείμενο, επιτόπιας κοινοτικής επιθεώρησης πληροί τις υγειονομικές απαιτήσεις και μπορεί, από δω και πέρα, να συμπεριληφθεί στον προσωρινό κατάλογο των εγκαταστάσεων από τις οποίες επιτρέπεται η εισαγωγή προϊόντων με βάση το κρέας 7 ότι πρέπει επομένως να τροποποιηθεί κατά την έννοια αυτή η απόφαση 97/365/ΕΚ της Επιτροπής (12) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές προϊόντων με βάση το κρέας από τις εγκαταστάσεις των τρίτων χωρών που εμφαίνονται στο παράρτημα Ι.
2. Όσον αφορά τρίτες χώρες, εκτός αυτών που εμφαίνονται στο παράρτημα Ι, τα κράτη μέλη μπορούν να εγκρίνουν εγκαταστάσεις για την εισαγωγή προϊόντων με βάση το κρέας έως την 1η Ιανουαρίου 1998.
3. Οι εισαγωγές προϊόντων με βάση το κρέας εξακολουθούν να υπόκεινται στις κοινοτικές διατάξεις που έχουν θεσπιστεί στον κτηνιατρικό τομέα.
Άρθρο 2
Το παράρτημα της απόφασης 97/365/ΕΚ τροποποιείται με την προσθήκη της Δημοκρατίας της νήσου Μαυρικίου σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση εφαρμόζεται από την 1η Ιουλίου 1997.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 16 Ιουλίου 1997.

Labels: 17
5
0
3
6